**Քաղաքացուն անհայտ բացակայող ճանաչելու պահանջի մասին դատարան ներկայացվող դիմումի լրացման վերաբերյալ անհրաժեշտ տեղեկություններ**

**1.** ՀՀ քաղաքացիական դատավարության օրենսգրքի 256-րդ հոդվածի համաձայն` քաղաքացուն անհայտ բացակայող ճանաչելու վերաբերյալ դիմումը ներկայացվում է նրա վերջին հայտնի հաշվառման, իսկ հաշվառման վայր չունենալու դեպքում՝ վերջին հայտնի բնակության վայրի առաջին ատյանի դատարան։

1. Հայաստանի Հանրապետությունում գործում են.

1) Երևան քաղաքի առաջին ատյանի ընդհանուր իրավասության դատարանը, հասցե՝ ք. Երևան, Տիգրան Մեծի պող., 23/1 շենք.

2) Կոտայքի մարզի առաջին ատյանի ընդհանուր իրավասության դատարանը, հասցե՝ Կոտայքի մարզ, Հրազդան Միկրոշրջան թաղամաս, 13-րդ փողոց, 1/1 շենք.

3) Արարատի և Վայոց ձորի մարզերի առաջին ատյանի ընդհանուր իրավասության դատարանը, հասցե՝ Արարատի մարզ, Արտաշատ
Շահումյան փող., 19 շենք.

4) Արմավիրի մարզի առաջին ատյանի ընդհանուր իրավասության դատարանը, հասցե՝ Արմավիրի մարզ, Արմավիր Հանրապետության փող., 41 շենք.

5) Արագածոտնի մարզի առաջին ատյանի ընդհանուր իրավասության դատարանը, հասցե՝ Արագածոտնի մարզ, Աշտարակ Էջմիածնի խճուղի, 65 շենք.

6) Շիրակի մարզի առաջին ատյանի ընդհանուր իրավասության դատարանը, հասցե՝ Շիրակի մարզ, Գյումրի Անկախության հրպ., 7 շենք.

7) Լոռու մարզի առաջին ատյանի ընդհանուր իրավասության դատարանը, հասցե՝ Լոռու մարզ, Վանաձոր Մխիթար Գոշի փող., 6 շենք.

8) Տավուշի մարզի առաջին ատյանի ընդհանուր իրավասության դատարանը, հասցե՝ Տավուշի մարզ, Իջևան Նալբանդյան փող., 1/1 շենք.

9) Գեղարքունիքի մարզի առաջին ատյանի ընդհանուր իրավասության դատարանը, հասցե՝ Գեղարքունիքի մարզ, Սևան Աբովյան փող., 6/1 շենք.

10) Սյունիքի մարզի առաջին ատյանի ընդհանուր իրավասության դատարանը, հասցե՝ Սյունիքի մարզ, Կապան Մելիք-Ստեփանյան փող., 3/2 շենք:

**2.** «Դիմում ներկայացնող անձ»հատվածի դիմաց անհրաժեշտ է նշել դիմում ներկայացնող անձի անունը, ազգանունը, հայրանունը։

**3.** «Դիմում ներկայացնող անձի անձնագրային տվյալները» հատվածի դիմաց անհրաժեշտ է նշել դիմում ներկայացնող քաղաքացու անձը հաստատող փաստաթղթի տվյալները՝ անձնագրի սերիան, ե՞րբ է տրվել և ու՞մ կողմից, եթե նույնականացման քարտ է, ապա նշվում է նույնականացման քարտի համարը, ե՞րբ է տրվել և ու՞մ կողմից։

**4.** «Դիմում ներկայացնող անձի հաշվառման վայրի հասցեն» հատվածի դիմաց նշվում է դիմում ներկայացնող անձի հաշվառման (գտնվելու) վայրի հասցեն, ծանուցման հասցեն նշվում է այն ժամանակ, եթե այն տարբերվում է հաշվառման (գտնվելու) վայրի հասցեից։

**5.** «Դիմումի փաստական հիմքերը և քաղաքացու անհայտ բացակայությունը հավաստող հանգամանքները» հատվածում`

1) նշվում է զինծառայողի ծննդյան օրը, ամիսը, տարեթիվը, ե՞րբ է զորակոչվել զինվորական ծառայության կամ կամավոր մեկնել ռազմական գործողությունների մասնակցելու, եթե քաղաքացին կամավոր է,

2) նշվում է զինծառայողի՝ Ադրբեջանի կողմից 2020 թվականի սեպտեմբերի 27-ին սանձազերծված ռազմական գործողություններին մասնակցելու և դրա հետևանքով անհայտ կորելու փաստը,

3) նշվում է երեք ամսվա ընթացքում զինծառայողի բնակության վայրում տեղեկությունների բացակայության և նրա գտնվելու վայրն անհայտ լինելու և դիմողի շահագրգռվածության փաստը,

4) նշվում է դիմողի և անհայտ կորած քաղաքացու ազգակցական կապի վերաբերյալ տեղեկություններ,

5) նշվում է, թե ի՞նչ փաստաթղթերով են հավաստվում վերը նշված հանգամանքները:

**6.** «Քաղաքացուն անհայտ բացակայող ճանաչելու դեպքում դիմողի համար ակնկալվող իրավական հետևանքները և դիմումի իրավական հիմքերը» հատվածում որևէ նշում անելու անհրաժեշտություն առկա չէ, ընդամենն անհրաժեշտ է այդ հատվածն ամբողջությամբ ներառել Ձեր կողմից ներկայացվող դիմումում։

**7.** «Դիմումի պահանջը»հատվածում նշվում է քաղաքացու անունը, ազգանունը, հայրանունը և քաղաքացու ծննդյան օրը, ամիսը, տարեթիվը։

**8.** Այս գործով վճարման ենթակա պետական տուրքի գումարը կազմում է 3.000 ՀՀ դրամ, գումարը ենթակա է վճարման ՀՀ պետական բյուջեի հետևյալ հաշվեհամարին՝ 900005016010,

Եթե դիմողն իր գույքային դրության հետևանքով չի կարողանում վճարել պետական տուրքի գումարը, ապա կարող է դիմումին կից ներկայացնել միջնորդություն՝ իրեն պետական տուրքի վճարումից ազատելու վերաբերյալ, միջնորդությանը կցելով իր գույքային դրությունը հավաստող համապատասխան փաստաթուղթը, հակառակ դեպքում դատարանը կարող է մերժել միջնորդությունը և վերադարձնել դիմումը:

Պետական տուրքի վճարումից ազատելու վերաբերյալ միջնորդության օրինակը և դրա լրացման վերաբերյալ անհրաժեշտ տեղեկությունները կարող եք գտնել այս փաստաթղթի վերջում։

**9.** Դիմումին կից ներկայացվող փաստաթղթերի ցանկում առկայության դեպքում կարող եք ներկայացնել նաև անհայտ կորած զինծառայողի զինվորական գրքույկի պատճենը և այլ փաստաթղթեր, որոնք հավաստում են զինծառայողի անհայտ կորած լինելու հանգամանքը:

**10.** Դիմումի վերջին «Դիմող» հատվածից հետո անհրաժեշտ է ստորագրել, նշել դիմում ներկայացնող անձի անունը, ազգանունը, հայրանունը և դիմումը ներկայացնելու օրը, ամսաթիվը և տարեթիվը։

**ՀՀ \_\_\_\_\_\_\_ \_\_\_\_\_\_ առաջին ատյանի ընդհանուր իրավասության դատարանին**

**Միջնորդություն ներկայացնող անձ՝** \_\_\_\_\_\_ \_\_\_\_\_\_\_\_ \_\_\_\_\_\_\_\_\_\_\_\_\_

**Միջնորդություն**

(պետական տուրքի վճարումից ազատելու վերաբերյալ)

 Հարգելի դատարան,

\_\_.\_\_.\_\_\_\_ թ. դիմում եմ ներկայացրել դատարան՝ քաղաքացուն անհայտ բացակայող ճանաչելու պահանջի մասին:

 ՀՀ քաղաքացիական դատավարության օրենսգրքի 102 հոդվածի 4-րդ մասի համաձայն՝ պետական տուրքի վճարումից ազատելու, պետական տուրքի վճարումը հետաձգելու, պետական տուրքը և դրա դրույքաչափը նվազեցնելու հետ կապված հարաբերությունները կարգավորվում են «Պետական տուրքի մասին» Հայաստանի Հանրապետության օրենքով։

«Պետական տուրքի մասին» ՀՀ օրենքի 21 հոդվածի «ա» կետի համաձայն` պետական տուրքի գծով արտոնությունների տեսակ է պետական տուրքի վճարումից ազատումը:

«Պետական տուրքի մասին» ՀՀ օրենքի 31 հոդվածի «գ» կետի համաձայն` առանձին վճարողների կամ վճարողների խմբերի համար պետական տուրքի գծով արտոնություններ սահմանում են դատարանները կամ դատավորները` սույն օրենսգրքի 9-րդ հոդվածում նշված առանձին գործերով՝ ելնելով կողմերի գույքային դրությունից:

Դատարանին հայտնում եմ, որ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:

 Վերոգրյալից ելնելով դատարանին միջնորդում եմ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ազատել պետական տուրքի վճարումից:

 Միջնորդությանը կից ներկայացվում է դիմողի գույքային դրության վերաբերյալ համապատասխան փաստաթուղթը:

Դիմող՝ \_\_\_\_\_\_\_\_\_\_\_\_\_\_ \_\_\_\_\_ \_\_\_\_\_\_\_\_\_\_\_\_\_

\_\_.\_\_.\_\_\_\_ թ.

**Քաղաքացուն անհայտ բացակայող ճանաչելու պահանջի մասին դիմումին կից ներկայացվող պետական տուրքի վճարումից ազատելու մասին միջնորդության լրացման վերաբերյալ անհրաժեշտ տեղեկություններ**

**1.** Միջնորդությունը ներկայացվում է այն դատարանին, որին ներկայացվելու է քաղաքացուն անհայտ բացակայող ճանաչելու պահանջի մասին դիմումը։

**2.** «Միջնորդություն ներկայացնող անձ» հատվածում նշվում է դիմում ներկայացնող անձի անունը, ազգանունը, հայրանունը։

**3.** Միջնորդության «\_\_.\_\_.\_\_\_\_ թ.» հատվածում նշվում է դիմումը ներկայացնելու օրը, ամսաթիվը և տարեթիվը։

**4.** Միջնորդության«Դատարանին հայտնում եմ, որ» հատվածում նշվում է դիմողի գույքային դրության և պետական տուրքը վճարել չկարողանալու վերաբերյալ տեղեկություններ։

**5.** Միջնորդության «Վերոգրյալից ելնելով դատարանին միջնորդում եմ» հատվածում նշվում է նշվում է դիմողի անունը, ազգանունը, հայրանունը։

**6.** Միջնորդության վերջին «Դիմող» հատվածից հետո անհրաժեշտ է ստորագրել, նշել դիմում ներկայացնող անձի անունը, ազգանունը, հայրանունը և դիմումը ներկայացնելու օրը, ամսաթիվը և տարեթիվը։